Jumalat (Airal)

## Skaala

Kuudesta värijumalasta muodostunut joukko. Skaala-jumalat jaetaan kahteen ryhmään: Pääväreihin ja Väliväreihin. Päävärien palvonta on yleisempää. Skaala-jumalien tunnuksena on kyljellään seisova kolmio, jonka kärjissä on Päävärien merkit ja sivuissa Välivärien.

### Päävärit

Päävärit nähdään luojajumalina, jotka maalasivat maailmaa kukin oman makunsa mukaan. Heistä jokainen aloitti yhdestä maailman kolmesta kulmasta ja lopulta heidän maalauksiensa reunat yhdistyivät. Näin syntyivät Välivärit.

*(tekijän humio: Päävärit on nimetty niin että heidän nimiensä loppuun voisi lisätä "-grammi", joten diagrammi, histogrammi, pentagrammi ;D)*

### Välivärit

Välivärit syntyivät Päävärien maalauksien törmätessä. Loogisesti väriopin mukaan Keltainen Dia ja Punainen Histo loivat Oranssin Kastin ja niin edelleen.

Väliväreistä on kaikenlaisia teologisia kiistoja, jotka ovat menneet liian pitkälle. On esimerkiksi kiistelty syntyivätkö Välivärit tarkoituksella vai vahingossa. Ne jotka uskovat sen olleen vahinko tuppaavat ajattelemaan että Välivärit ovat metafora siitä ettei eri lajien pitäisi sekoittua.

 Vio
 Hiu

(tekijän huomio: Välivärit on nimetty niin että niihin voi lisätä "-letti" tyylisen päätteen, jolloin Kastanjetti, Violetti, Hiusletti.)

## Pyhä Valo

Lähinnä vititien harjoittama usko, joka keskittyy kahden voiman tasapainoiluun: Valon ja Pimeyden. Valo yhdistetään kaikkeen hyvään ja Pimeys taas kaikkeen pahaan. Näitä voimia ei ole kuitenkaan mitenkään personifikoitu, ne ovat ikäänkuin luonnonvoimia. Toisinaan tulee henkilöitä, jotka sanovat olevansa Valon profeettoja (oletettavasti on olemassa myös Pimeyden profeettoja). He eivät varsinaisesti ole Valon valitsemia tai puhu tämän puolesta, mutta koittavat edistää Valon sanomaa maailmassa.

Ensimmäinen profeetta oli Val-os ja häntä pidetään järjestyneen Pyhän Valon uskonnon perustajana. Val-osilla oli vitivalkeat hiukset, joten nykyään kokonaan valkohiuksiseksi syntyneiden ajatellaan olevan Val-osin uudelleensyntymiä. Val-osia ja hänen uudelleensyntymiään pidetään pyhimyksinä.

   Jotkut Valoon negatiivisesti suhtautuvat kutsuvat tätä nimellä Loiste, sillä se muistuttaa sanaa 'loinen', mutta sen voi selittää Valoa palvoville pelkkänä synonyyminä.

## Sudenkalloinen Kuolema

> *"Me kaikki tiedämme mitä tapahtui yksinäiselle sudelle..."*
>
>

Sudenkalloinen Kuolema tai Haundi on nyxiläisistä tarinoista alkunsa saanut jumala. Hän on ikäänkuin viikatemies, joka tulee hakemaan kuolleiden sielut. Harvat palvovat häntä, mutta sitä useammat kunnioittavat tai pelkäävät. Jopa alueilla, joissa palvotaan Skaala-jumalia on yleistä nähdä merkkejä Sudenkalloisesta Kuolemasta. Eritoten Lohikäärmekeisarinnan linna on koristeltu Sudenkalloisen Kuoleman kuvilla.

Jotkut yhdistävät uskoaan Skaala-jumaliin ja Sudenkalloiseen Kuolemaan sanomalla että Sudenkalloinen Kuolema on oikeastaan yksi Väreistä, Musta, ja hän syntyi siinä pisteessä jossa Kaikkien Skaala jumalien maalaukset kohtasivat.

## Messinki Demoni

> *"Demonit on luotu inspiroimaan meitä tulemaan paremmiksi."*
>
>

Messinki Demoni tai Mesde on nyxiläisistä tarinoista alkunsa saanut jumala. Pahan kuuloisesta nimestään huolimatta häntä yleisesti pidetään hyvänä olentona. Hän edustaa itsensä uhraamista suuremman hyvän nimissä ja hän on syviä luolia tutkivien suojelupyhimys. Messinki Demoni on niitä jumalia, joista puhutaan vain vaikeina aikoina ja muutoin hänen annetaan vaipua unohduksiin.

## Meri

> *"Vaikka tunnemme maan kuinka hyvin niin meri on mysteeri."*
>
>

Lähinnä Lassamyrissä palvottu meren jumalatar, joka on enemminkin personifikoitu luonnonvoima. Hänen tunnuksiaan ovat delfiinit ja yksisarviset.

Joka vuosi Lassamyrin herttua/tar menee seremoniallisesti naimisiin Meren (tai meren) kanssa taatakseen jälleen yhden menestyksen vuoden kaupungille. Tämä seremonia tunnetaan yksinkertaisuudessaan "Meren häinä".

## Tähtivaras

> *"Ne jotka palavat kirkkaiten sammuvat nopeiten."*
>
>

Jumala, jonka kerrotaan syntyvän ihmiseksi viidenkymmenen vuoden välein. Hänen maallinen ruumiillistumansa menettää ajan saatossa voimansa, mutta hetken aikaa hän on mahtava. Tähtivarkaalla kuvataan olevan magentan väriset hiukset, jotka harmaantuvat ennenaikaisesti hänen käyttäessään voimiaan. Sillä sekunnilla kun hiukset ovat täysin harmaat Tähtivarkaan sielu on siirtynyt odottamaan uutta syntymää ja harmaahiuksinen henkilö voi viimein aloittaa oman elämänsä.

Xenttuurissa Tähtivarasta pidetään jumalattaren lisäksi myös historiallisena henkilönä. Usean edesmenneen Daion on väitetty olleen Tähtivarkaan reinkarnoituma, mukaan luettuna Xenttuurin perustaja Iche Daio.

Joko kunnioittaakseen Tähtivarasta tai pitääkseen asemansa mahdollisina reinkarnaationa hallitsijasuku koittaa tuottaa magentahiuksisia lapsia.

## Yumare

> *"Kun valvot keskellä yötä miettien tekemiäsi virheitä tai haaveilet asioista, jotka voisivat tapahtua vain unissasi niin minä olen siellä."*
>
>

Mystinen Unien ja Unelmien jumala.

Oikeasti Yumare on driniani. Kuolevaisena hän oli kahden haltjamelaisen tutkijan kuolemansairas lapsi, jolla testattiin jumalaksi muuttamisprosessia viimeisenä keinona. Kaikkien todennäköisyyksien vastaisesti Yumare selvisi.

## Hurme

> *"Jos se vuotaa verta sen voi tappaa. Mutta elossa se on hyödyllisempi."*
>
>

Veren ja Kivun jumala. Suuri enemmistö henkilöistä, joilla on kuukautiset, tekee sopimuksen Hurmeen kanssa. Jumala saa veren, jota hän tarvitsee magiaansa, mutta myös kuukautiskivut.

Oikeasti Hurme on driniani. Kuolevaisena Hurme eli nopeaa elämää täynnä maallisia nautintoja. Tämä ei varsinaisesti ollut hyväksi hänen keholleen. Saadakseen mahdollisuuden uuteen elämään Hurme ilmoittautui vapaaehtoiseksi jumalaksi muuttamisprosessiin. Kaikkien todennäköisyyksien vastaisesti Hurme selvisi.

## Iaka

> *"Aika on koittanut, sitä vastaan kisaaminen on ollut alusta asti hyödytöntä."*
>
>

Iaka on Ajan ja Todennäköisyyksien jumala.

Oikeasti Iaka on driniani. Kuolevaisena hän oli Haltjamen neuvostoa vastustava radikaali. Hän koitti jopa murhata kaikki neuvoston jäsenet pommilla. Iaka kuitenkin jäi kiinni ja hänet vangittiin. Tässä vaiheessa jumalaksimuuttamiskokeet johtivat aina kuolemaan, joten tämä oli käytännössä kuolemantuomio. Kaikkien todennäköisyyksien vastaisesti Iaka kuitenkin selvisi ja hänestä tuli ensimmäinen driniani.